  Наталья Тетерина Пичи Пургаысь Нылпи творчествоя юртлэн «Блеск» театр кружокез Туапсеын радъяськем «Поколение.ru» калыккуспо конкурслэн II степенё лауреатэз луиз. Со сярысь ивортодэтъя «Удмуртия» агентстволы Нылпи творчествоя юртлэн кивалтӥсез Нина Сабирова вераз. Солэн кылъёсызъя, вожвылъяськонэ 3-9 классын дышетскись укмыс пиналъёс ветлӥзы. Учкисьёслы но дунъясьёслы соос Евгения Клюевалэн пьесаезъя пуктэм «Приключение жёлтого шарика» спектаклез возьматӥзы. Жюри нылпиослэсь яркыт талантсэс пусйиз. Туж яркытэсь, артистичноесь, таланото пиналъёс, шуизы. Малы ке шуоно пичи черкогуртысь шер сыӵе артистичной, таланто пиналъёс луо Нина Сабирова, Пичи Пургаысь Нылпи творчествоя юртлэн кивалтӥсезКивалтӥсь верамъя, «Блеск» театр кружок Пичи Пургаын ог 4 ар ужа ни, отчы пӧртэм аресъем неылпиос ветло. Пинал актёръёсын режиссёр Валентина Богданова ужа. «Поколение.ru» калыккуспо вожвылъяськонын вормон коллектив понна нырысетӥез ӧвӧл ни. Пиналъёс пӧртэм конкурсъёсы ялан пырисько, кылсярысь, гудырикошконэ Крымын ортчоно «Севастопольский вальс» вожвылъяськонэ мынозы, шуиз Нина Сабирова. Нялтас вераса, ёросысь театрен тунсыкъяськись пиналъёс сяна, спортсменъёс но вормонъёс ваё. Озьы Пичи Пурга ёросысь пинал шашистъёс Казаньын радъяськем Приволжск Федерал округлэн ӟуч но калыккуспо шашкия первенствояз 10 медаль утӥзы. Тегъёс: Лулчеберет Театр Удмуртия пиналъёс ПичиПурга  